Aenne Burda

Aenne Burda, jaiotzez, Anna Magdalene Lemminger  (Offenburg, Alemania, 1909ko uztailaren 28a – 2005eko azaroaren 3a) Burda Taldeko editore alemaniarra izan zen; Offenburgen eta Munichen (Alemania) egoitza duen komunikabide-taldea. Alemaniar mirari ekonomikoaren ikurretako bat da. 

 Biografia 
Aenne Burda Offenburgen jaio zen, Alemaniar Inperioan. Gurasoek bere izena Änchen von Tharau kanta herrikoiagatik aukeratu zuten. Aita trenbideetako lurrunezko lokomotoretako su egile baten alaba zen. Bigarren hezkuntzako eskola 17 urte zituela utzi eta Offenburg elektrizitate-konpainiako kutxazain lan egin zuen. 1930ean Franz Burda II inprimatzaile eta editorearen lagun egin zen, Burda Taldearen sortzaile Franz Burda I.aren semea. Handik urtebetera ezkondu zen, 1931ko uztailaren 9an. Bikoteak hiru seme izan zituen: Franz (1932), Frieder (1936) eta Hubert (1940). Maria Furtwängler aktorearen amaginarreba izan zen.

Karitate-obrekin konpromiso sendoa zuen. Berak ezarri zituen bi fundazioek Offenburg hirian ikasle gazteak eta adineko pertsonak babesten dituzte, hurrenez hurren.

Aenne Burda bere jaioterrian (Offenburg, Alemania) hil zen, 96 urte zituela, arrazoi naturalengatik.

 Aldizkaria argitaratzea 
Aennek eta haren senarrak lagundu zuten familia-negozioa zabaltzen emakumezkoen aldizkarietan. 1949an, Aenne Burdak moda-aldizkariak inprimatu eta argitaratzeko enpresa bat sortu zuen bere jaioterrian, Offenburgen. Urte berean Favorit aldizkaria argitaratzen hasi zen, geroago Burda Moden izena hartu zuena. Burda Moden aldizkariaren lehen alea 1950eko urtarrilean argitaratu zen, 100.000 ale. Ospe handia lortu zuen merkatuan, 1952az geroztik bereziki, arropa patroiak zituzten paperezko orriak sartzen hasi zirenean. 1987an, Burda Moden Sobietar Batasunean argitaratutako mendebaldeko lehen aldizkaria bihurtu zen. Burda Fashion 90 herrialdetan argitaratzen da, eta 16 hizkuntzatan. 

1977an, Burda CARINA aldizkaria kaleratu zuen, modari eta bizimoduari buruzkoa, emakume gazteagoei zuzendua. 

 Bere esaldi ospetsuak 

 "Nire helburua moda praktikoa ahalik eta emakume gehienek erabiltzeko moduko prezioan sortzea da".
 "Zahartzen ikasi dut, bihotz gazteari eutsiz, bizitzaz gozatzen, bizitzaz poza hartzen".

 Sariak 

 1974 Alemaniako Errepublika Federaleko Meritu Gurutze Handia
 1979 Offenburgen ohorezko eraztuna, hiriaren garapen ekonomikoan izan zuen zereginagatik
 1984 Bavariako Merituaren Ordena
 1985 Baden-Württembergen Merituaren Ordena
 1989 Jakob Fugger-en domina, Bavariako Editoreen Elkarteak emana (emakume bati eman zioten lehen aldia)
 1989 Aenne Burda bere jaioterriko (Offenburg) ohorezko herritar izendatu zuten
 1990 Merituaren ordena Karl Valentin
 1994 Salzburgoko urrezko merezimenduaren ordena, Austria
 2001 Alemaniako Errepublika Federaleko Meritu Ordenarik gorena eman zioten, izar batekin, negozio-emakume gisa izandako lorpen bikainengatik

 Iruditegia 

 Erreferentziak 

 Bibliografia 

 Aenne Burda: Ansichten, Einsichten, Erfahrungen. Aldez aurretik Burda Moden-en argitaratutako artikuluak, 1975-1989, ISBN 3-88ά039-3
 Aenne Burda (Hrsg.): Handarbeitsbücher für Schule, Beruf und Haus. Modoverlag Burda, Lahr (Schwarzwald)
 Judith Betzler: Aenne Burda. Die Macht des Schönen. Econ, München 1999, . Laburpena, 22 orrialde, (pdf fitxategia)
 Peter Köpf: Die Burdas. Europa Verlag, Hanburgo 2002, 

 Kanpo estekak 

 Wikimedia Commonsek Aenne Burdarekin lotutako baliabideak ditu.
 Aenne-Burda.com Aenne Burdari buruz
 Hubert Burdaren Hubert-Burda-Media.de Medios konpainiako web gunea.
 BurdaFashion.com Burda Fashion (aldizkaria) web gunea.   Aenne Burda - Editorea eta Alemaniako modaren dama handia

Kategoria:Alemaniarrak
Kategoria:Alemanian hildakoak
Kategoria:Emakume argitaratzaileak
Kategoria:Alemaniako argitaratzaileak